Kort tid etter ble det lagt ut en pressemelding på Webbers egen nettside.
- Etter å ha sikret seg pole position i sesongens siste løp, var Mark involvert i en veldig kraftig ulykke i søndagens seks timer lange løp i São Paulo. Med mindre enn en halv time igjen, krasjet Mark inn i barrierene i den siste svingen.
- Mark ble tatt med til det medisinske området (ved banen), før han ble forflyttet til et sykehus i São Paulo. Han er i tilfredsstillende form og vil overnatte på sykehuset for å bli undersøkt ytterligere, står det i meldingen.
Webbers tidligere kollega i formel 1, Jenson Button, var raskt ute med å ønske ham god bedring.
- Glad for å se at @aussiegrit (Mark Webbers Twitter-konto) er OK etter sin kollisjon på Interlagos. Det var en kraftig en, kompis.